**Tartalomjegyzék**

[I. Bevezetés 3](#_Toc50962416)

[II. Alkalmazandó jogszabályok 3](#_Toc50962417)

[III. Fogalommeghatározások 3](#_Toc50962418)

[IV. Az adatkezelés elvei 5](#_Toc50962419)

[4.1. Jogszerűség, tisztességes eljárás és átláthatóság elve 5](#_Toc50962420)

[4.2. Célhoz kötöttség elve 6](#_Toc50962421)

[4.3. Adattakarékosság elve 6](#_Toc50962422)

[4.4. Pontosság elve 6](#_Toc50962423)

[4.5. Korlátozott tárolhatóság elve 6](#_Toc50962424)

[4.6. Integritás és bizalmas jelleg elve 7](#_Toc50962425)

[4.7. Az Adatkezelő elszámoltathatósága 7](#_Toc50962426)

[V. Érintett jogai 7](#_Toc50962427)

[5.1. Hozzáférési jog 7](#_Toc50962428)

[5.2. Helyesbítéshez való jog 7](#_Toc50962429)

[5.3. Törléshez való jog 7](#_Toc50962430)

[5.4. Korlátozáshoz való jog 8](#_Toc50962431)

[5.5. Tiltakozáshoz való jog 9](#_Toc50962432)

[5.6. Adathordozhatósághoz való jog 9](#_Toc50962433)

[5.7. Visszavonáshoz való jog 9](#_Toc50962434)

[5.8. Érintett jogorvoslati joga 9](#_Toc50962435)

[VI. Adatkezelő és elérhetőségei 10](#_Toc50962436)

[VII. Adatfeldolgozó és elérhetőségei 10](#_Toc50962437)

[VIII. Adatvédelmi tisztviselő és elérhetősége 11](#_Toc50962438)

[IX. Adatkezelés folyamata 11](#_Toc50962439)

[9.1. Jelentkezés a képzésre 12](#_Toc50962440)

[9.2. Demo Day-en való részvétel 14](#_Toc50962441)

[9.3. Hírlevél és direkt marketing tevékenység, közösségi média oldalak 15](#_Toc50962442)

[9.4. Panaszkezelés 16](#_Toc50962443)

[9.5. Információkérés 17](#_Toc50962444)

[9.6. Cookie-k (sütik) 17](#_Toc50962445)

[9.6.1. A sütik feladata 18](#_Toc50962446)

[9.6.2. Feltétlenül szükséges, munkamenet (session) cookie-k 18](#_Toc50962447)

[9.6.3. Harmadik fél által elhelyezett cookie-k (analitika) 18](#_Toc50962448)

[9.7. További tudnivalók 18](#_Toc50962449)

[X. Adatvédelmi incidens 19](#_Toc50962450)

[XI. Adatbiztonság 20](#_Toc50962451)

[XII. Adatvédelmi hatásvizsgálat 20](#_Toc50962452)

[XIII. Adattovábbítás 22](#_Toc50962453)

[XIV. A Tájékoztató módosítása 22](#_Toc50962454)

**Adatvédelmi és adatkezelési tájékoztató**

# I. Bevezetés

Jelen Adatvédelmi és adatkezelési tájékoztató (**továbbiakban Tájékoztató**) célja, hogy rögzítse a Startup Campus Inkubator Zártkörűen Működő Részvénytársaság (**továbbiakban Társaság**) szervezésében megvalósuló, **HFDA Startup Program** elnevezésű rendezvénnyel (***továbbiakban Képzés***) összefüggő adatvédelmi és adatkezelési elveket, így az érintettek megfelelő tájékoztatást kaphassanak a Társaság által – és az általa megbízott adatfeldolgozó által – kezelt és feldolgozott adatokról, azok forrásáról, az adatkezelés céljáról, jogalapjáról, időtartamáról, az adatkezelésbe esetlegesen bevont adatfeldolgozó nevéről, címéről és az adatkezeléssel összefüggő tevékenységéről, továbbá – az érintett személyes adatainak továbbítása esetén – az adattovábbítás jogalapjáról és címzettjéről.

Az Enterprise Hungary Nonprofit Kft. és a Társaság között közös adatkezelés valósul meg a Képzés ideje alatt.

# II. Alkalmazandó jogszabályok

* Az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, GDPR);
* Az információs önrendelkezési jogról és az információ-szabadságról szóló 2011. évi CXII. törvény;
* A Széchenyi Programiroda Tanácsadó és Szolgáltató Nonprofit Korlátolt Felelősségű Társaságról szóló 197/2018. (X. 24.) Korm. rendelet;
* A Polgári Törvénykönyvről szóló 2013. évi V. törvény;
* A számvitelről szóló 2000. évi C. törvény;
* A gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény;
* A kutatás és a közvetlen üzletszerzés célját szolgáló név- és lakcímadatok kezeléséről szóló 1995. évi CXIX. törvény;
* A fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvény,
* Az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről.

# III. Fogalommeghatározások

Jelen Tájékoztató fogalmi rendszere megfelel a GDPR 4. cikkében meghatározott értelmező fogalommagyarázatoknak, így különösen:

* ***személyes adat*:** azonosított vagy azonosítható természetes személyre („érintett”) vonatkozó bármely információ, azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
* ***adatfeldolgozás:*** a személyes adatok adatkezelési műveleteihez kapcsolódóan, automatizált vagy nem automatizált módon történő technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve, hogy a technikai feladatot az adatokon végzik.
* ***adatfeldolgozó:*** az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;
* ***adatkezelés*:** a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;
* ***adatkezelő:*** az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelő vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;
* ***adattovábbítás:*** A kezelt személyes adatok továbbítása más adatkezelők részére, nem adatfeldolgozási célból;
* ***adatvédelmi incidens:*** a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;
* ***álnevesítés:*** a személyes adatok olyan módon történő kezelése, amelynek következtében további információk felhasználása nélkül többé már nem állapítható meg, hogy a személyes adat mely konkrét természetes személyre vonatkozik, feltéve, hogy az ilyen további információt külön tárolják, és technikai és szervezési intézkedések megtételével biztosított, hogy azonosított vagy azonosítható természetes személyekhez ezt a személyes adatot nem lehet kapcsolni;
* ***az érintett hozzájárulása:*** az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
* ***címzett:*** az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;
* ***harmadik fél:*** az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
* ***különleges adat:*** faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok;
* ***profilalkotás:*** személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előrejelzésére használják;
* ***személyes adat:*** azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

Amennyiben a mindenkori hatályos GDPR fogalommagyarázatai eltérnek jelen Tájékoztató fogalommagyarázataitól, akkor a jogszabály által meghatározott fogalmak az irányadók.

# IV. Az adatkezelés elvei

## 4.1. Jogszerűség, tisztességes eljárás és átláthatóság elve

A személyes adatok kezelését jogszerűen és tisztességesen, valamint az Érintett számára átlátható módon kell végezni. A jogszerű adatkezelés érdekében annak az Érintett hozzájárulásán kell alapulnia, vagy egyéb, jogszabály által megállapított alappal kell rendelkeznie.

Személyes adat csak akkor kezelhető, ha az adatkezelés célját egyéb eszközzel ésszerű módon nem lehet elérni.

A személyes adatok kezelésével összefüggő tájékoztatásnak, kommunikációnak könnyen hozzáférhetőnek és közérthetőnek kell lennie, azt világos, egyszerű nyelvezettel kell megfogalmazni.

A tisztességes, átlátható adatkezelés megvalósulása érdekében szükséges, hogy az Érintett tájékoztatást kapjon az adatkezelés tényéről és céljairól.

Amennyiben a személyes adatokat közvetlenül az Érintettől gyűjti a Társaság, úgy tájékoztatni szükséges az Érintettet, hogy köteles-e a személyes adatokat közölni, illetve az adatszolgáltatás elmaradása milyen következményekkel járhat ránézve. A tájékoztatást az adatgyűjtés időpontjában kell az Érintett részére megadni.

Amennyiben az adatokat nem az Érintettől, hanem más forrásból gyűjtötték, úgy a tájékoztatást ésszerű határidőn belül kell az Érintett rendelkezésére bocsátani. Amennyiben a személyes adatok jogszerűen közölhetők más címzettel, akkor az első közléskor erről az Érintettet tájékoztatni kell.

A tájékoztatás nyújtására vonatkozó kötelezettség nem szükséges, ha az Érintettnek ez az információ már a birtokában van, vagy ha a személyes adat rögzítését, illetve közlését valamely jogszabály kifejezetten előírja, vagy ha az Érintett tájékoztatása lehetetlennek bizonyul vagy aránytalanul nagy erőfeszítést igényelne.

Az Érintettnek biztosítani kell, hogy díjmentesen megkapja a Társaság által kezelt személyes adataihoz való hozzáférést, azok helyesbítését, törlését kérje, illetve gyakorolja a tiltakozáshoz való jogát. Az Adatkezelő köteles az Érintett kérelmére indokolatlan késedelem nélkül, de legkésőbb 25 (huszonöt) napon belül válaszolni, illetve, ha az Adatkezelő az Érintett bármely kérelmének nem tesz eleget, azt indokolnia kell.

## 4.2. Célhoz kötöttség elve

A személyes adatok gyűjtése csak meghatározott, egyértelmű és jogszerű célból történhet. A személyes adatok célokkal össze nem egyeztethető módon való kezelése tilos.

A személyes adatoknak a gyűjtésük eredeti céljától eltérő egyéb célból történő kezelése csak akkor megengedett, ha az adatkezelés összeegyeztethető az adatkezelés eredeti céljaival, amelyekre a személyes adatokat eredetileg gyűjtötték. Ennek körében vizsgálni szükséges különösen – de nem kizárólag – az eredeti és tervezett adatkezelési célok közötti összefüggést, az adatgyűjtés körülményeit és a személyes adatok jellegét.

## 4.3. Adattakarékosság elve

A személyes adatok kezelésének a célok szempontjából megfelelőnek és relevánsnak kell lennie, a személyes adatok kezelését a szükséges minimumra kell korlátozni.

Az elv érvényesülése érdekében az Adatkezelőnek mind az adatkezelés módjának meghatározásakor, mind pedig az adatkezelés során olyan megfelelő technikai és szervezési intézkedéseket – például álnevesítést – kell végrehajtania, amelyek célja egyrészt az adatvédelmi elvek megvalósítása, másrészt az Érintettek jogainak védelméhez szükséges garanciák beépítése az adatkezelés folyamatába.

Az Adatkezelő köteles olyan technikai és szervezési intézkedéseket végrehajtani, melyek biztosítják, hogy kizárólag olyan személyes adatok kezelésére kerüljön sor, amelyek az adott konkrét adatkezelési cél szempontjából szükségesek. Ez a kötelezettség vonatkozik a gyűjtött személyes adatok mennyiségére, kezelésük mértékére, tárolásuk időtartamára és hozzáférhetőségükre.

## 4.4. Pontosság elve

Az Adatkezelő által gyűjtött, tárolt és kezelt személyes adatoknak pontosnak és – szükség esetén – naprakésznek kell lenniük. Az Adatkezelőnek minden ésszerű intézkedést meg kell tennie annak érdekében, hogy az adatkezelés céljai szempontjából pontatlan személyes adatokat haladéktalanul töröljék vagy helyesbítsék.

A pontosság elvének érvényesülése érdekében az Adatkezelő az Érintett erre vonatkozó kérelme esetén (helyesbítéshez, törléshez való jog) köteles az adatok pontosságát ellenőrizni, szükség esetén a megjelölt személyes adatot módosítani, törölni.

## 4.5. Korlátozott tárolhatóság elve

A célhoz kötöttség elvének érvényesülése érdekében biztosítani kell különösen azt, hogy a személyes adatok tárolását a lehető legrövidebb időtartamra korlátozódjon. Annak biztosítása érdekében, hogy a személyes adatok tárolása a szükséges időtartamra korlátozódjon, az Adatkezelő törlési vagy rendszeres felülvizsgálati határidőket köteles megállapítani.

A személyes adatokat olyan formában kell tárolni, hogy az Érintett azonosítása csak a személyes adatok kezelése céljainak eléréséhez szükséges ideig legyen lehetséges. A személyes adatok ennél hosszabb ideig történő tárolására csak akkor kerülhet sor, ha a személyes adatok kezelésére közérdekű archiválás céljából, tudományos és történelmi kutatás céljából vagy statisztikai célból történik.

## 4.6. Integritás és bizalmas jelleg elve

A személyes adatokat olyan módon kell kezelni, amely biztosítja azok megfelelő szintű biztonságát és bizalmas kezelését, többek között annak érdekében, hogy megakadályozza a személyes adatokhoz és a személyes adatok kezeléséhez használt eszközökhöz való jogosulatlan hozzáférést, illetve azok jogosulatlan felhasználását.

Az elv érvényesülése érdekében az Adatkezelőnek a személyes adatok kezelése során olyan technikai vagy szervezési intézkedéseket kell alkalmaznia, hogy a személyes adatok biztonsága mindvégig megfelelő legyen. Ennek körében biztosítani szükséges az adatok jogosulatlan vagy jogellenes kezelésével, véletlen elvesztésével, megsemmisülésével vagy károsodásával szembeni védelmet is.

## 4.7. Az Adatkezelő elszámoltathatósága

Az Adatkezelő a személyes adatok kezelése során köteles a fentiekben részletezett elveknek megfelelni és képesnek kell lennie a megfelelés igazolására.

# V. Érintett jogai

Az Érintett a jogait az alábbi módokon gyakorolhatja:

* e-mail útján:

A Startup Campus Inkubator Zrt. vonatkozásában: [hello@startupcampus.hu](mailto:hello@startupcampus.hu)

* postai úton:

A Startup Campus Inkubator Zrt. vonatkozásában: 1024 Budapest, Kis Rókus utca 16. Millenáris "D" épület

## 5.1. Hozzáférési jog

Az Érintett kérésére az Adatkezelő tájékoztatást nyújt arról, hogy személyes adatainak kezelése folyamatban van-e, amennyiben igen, akkor az Érintettnek hozzáférést biztosít.

## 5.2. Helyesbítéshez való jog

Az Érintett kérésére az Adatkezelő indokolatlan késedelem nélkül helyesbíti az Érintettre vonatkozó pontatlan személyes adatokat, illetve kiegészíti a hiányos adatokat.

## 5.3. Törléshez való jog

Az Érintett kérésére az Adatkezelő indokolatlan késedelem nélkül törli a vonatkozó személyes adatokat, ha az alábbi indokok valamelyike fennáll:

* ha az adatkezelés célja megszűnt, vagy annak jogszabályban meghatározott határideje lejárt;
* ha az Érintett a hozzájárulását visszavonja és az adatkezelésnek nincs más jogalapja;
* ha az Érintett tiltakozik az adatkezelés ellen és nem áll fenn elsőbbséget élvező jogszerű ok;
* ha az adatkezelés jogellenes;
* ha a személyes adat hiányos vagy téves és ez az állapot jogszerűen nem orvosolható;
* jogszabály rendelkezése alapján törölni szükséges;
* ha azt hatóság, bíróság elrendelte.

Abban az esetben, ha az Adatkezelő nyilvánosságra hozta azt a személyes adatot, amelyet a fentiek alapján törölnie kell, úgy köteles a lehetőségeihez mérten – technikai állása, megvalósítás költségei – megtenni minden olyan intézkedést, amellyel tájékoztatja a további Adatkezelőket a törlési kötelezettségről.

A fenti törlési okok esetén sem kell törölni a személyes adatot, amennyiben az adatkezelés az alábbi esetek egyike miatt szükséges:

* véleménynyilvánítás szabadságához és tájékozódáshoz való jog gyakorlása céljából;
* Adatkezelőre vonatkozó jogi kötelezettség teljesítése, Adatkezelőre ruházott közérdekű feladat teljesítése miatt;
* népegészségügyet érintő közérdek céljából nem törölhető a jogszabályban meghatározott egészségügyi adat;
* az adatkezelés közérdekű archiválás céljából, tudományos és történelmi kutatás célból vagy statisztikai célból van folyamatban és törlés valószínűsíthetetlenné vagy komolyan veszélyeztetné az adatkezelést;
* jogi igény előterjesztéséhez, érvényesítéséhez, illetve vádemeléshez szükséges.

## 5.4. Korlátozáshoz való jog

Az Érintett kérésére az Adatkezelő korlátozza a személyes adatainak kezelését, amennyiben az alábbiakban felsoroltak valamelyike teljesül:

* az Érintett vitatja a személyes adatainak pontosságát (ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát);
* az Adatkezelőnek már nincs szüksége az Érintett személyes adataira, ennek ellenére ő igényli azokat jogi igények előterjesztéséhez, érvényesítéséhez vagy védelméhez;
* az Érintett tiltakozott az adatkezelés ellen, ebben az esetben a korlátozás arra az időtartamra vonatkozik, amely lehetővé teszi, hogy az Adatkezelő megvizsgálja, hogy az Adatkezelő jogos érdekei elsőbbséget élveznek-e az Érintett jogos indokaival szemben.

Az adatkezelés korlátozása alatt biztosítani kell, hogy a személyes adaton adatkezelési műveletet ne lehessen végezni. Az adatkezelés korlátozása alatt a személyes adatokat a tárolás kivételével az Adatkezelő csak az Érintett hozzájárulásával, vagy az Adatkezelő jogi igényének előterjesztéséhez, érvényesítéséhez, védelméhez, más természetes vagy jogi személy jogainak védelme érdekében vagy az Unió, illetve valamely tagállam fontos közérdekéből lehet kezelni.

Az adatkezelés korlátozása esetén annak feloldásáról az Adatkezelő előzetesen tájékoztatja az Érintettet.

## 5.5. Tiltakozáshoz való jog

Az Érintett jogosult arra, hogy bármikor tiltakozzon személyes adatainak Adatkezelő általi kezelése ellen, amennyiben annak jogalapja Adatkezelő közérdekű vagy ráruházott közhatalmi jogosítvány gyakorlása, Adatkezelő vagy harmadik fél jogos érdekeinek érvényesítése. A tiltakozáshoz való jogot műszaki előírásokon alapuló automatizált eszközökkel is gyakorolhatja az érintett a hírlevélről történő leiratkozással.

## 5.6. Adathordozhatósághoz való jog

Az Érintett jogosult arra, hogy a rá vonatkozó, általa egy Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik Adatkezelőnek továbbítsa anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta.

## 5.7. Visszavonáshoz való jog

Az Érintett személyes adatainak Adatkezelő általi kezeléséhez való hozzájárulását bármikor jogosult visszavonni. A hozzájárulás visszavonása nem érinti a hozzájárulásán alapuló, visszavonás előtti adatkezelés jogszerűségét. A hozzájárulás visszavonását követően az Adatkezelő köteles a hozzájárulás alapján kezelt személyes adatokat törölni.

## 5.8. Érintett jogorvoslati joga

Adatkezeléssel kapcsolatos panasz esetén, amennyiben bármilyen kérése vagy kérdése van az adatkezeléssel kapcsolatban, kérelmét postai úton az Adatkezelő székhelyére vagy elektronikusan az Adatkezelő elérhetőségénél feltüntetett e-mail címre küldheti. Válaszainkat késedelem nélkül, de legfeljebb 30 (harminc) napon belül megküldjük az Ön által kért címre.

Az Érintett jogosult egyéb közigazgatási vagy bírósági jogorvoslatok sérelme nélkül panaszt tenni a Nemzeti Adatvédelmi és Információszabadság Hatóságnál, amennyiben úgy véli, hogy az Adatkezelő megsértette a személyes adatainak kezelése során – például jogellenes adatkezelés, Adatkezelő adatkezelésével összefüggő döntéssel, tájékoztatással nem ért egyet, Adatkezelő késedelmes adatszolgáltatása, mulasztása – a jogszabályban foglaltakat.

|  |  |
| --- | --- |
| **Nemzeti Adatvédelmi és Információszabadság Hatóság** | |
| levelezési cím: | 1530 Budapest, Pf.: 5. |
| cím: | 1125 Budapest, Szilágyi Erzsébet fasor 22/c |
| telefon: | +36-1-391-1400 |
| fax: | +36-1-391-1410 |
| e-mail: | ugyfelszolgalat@naih.hu |
| honlap: | http://naih.hu/ |

A felügyeleti hatóság döntésével szemben bírósági jogorvoslatra van lehetőség.

Az Érintett jogosult arra, hogy amennyiben az Adatkezelő személyes adatait nem a jogszabályoknak megfelelően kezeli, bírósághoz forduljon a jogsérelmének orvoslása iránt. A jogellenes adatkezeléssel okozott vagyoni és nem vagyoni kárt az Adatkezelő köteles megtéríteni az Érintett részére. Az adatvédelmi perek elbírálása a törvényszék hatáskörébe tartozik. A pert az Érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja.

A törvényszékek listája – név, elérhetőség – és az illetékességkereső szolgáltatás elérhető a www.birosag.hu weboldalon.

Kiskorúakat sértő, gyűlöletkeltő, kirekesztő tartalmakkal, helyreigazítással, elhunyt személy jogaival, jó hírnév megsértésével kapcsolatos jogainak megsértése esetén az Érintett a Nemzeti Média- és Hírközlési Hatósághoz fordulthat.

|  |  |
| --- | --- |
| **Nemzeti Média- és Hírközlési Hatóság** | |
| levelezési cím: | 1525 Pf.: 75. |
| cím: | 1015 Budapest, Ostrom utca 23-25. |
| telefon: | +36-1-457-7100 |
| fax: | +36-1-356-5520 |
| e-mail: | info@nmhh.hu |
| honlap: | http://nmhh.hu |

Abban az esetben, ha az Adatkezelő az Érintett adatainak jogellenes kezelésével vagy az adatbiztonság követelményeinek megszegésével az Érintett személyiségi jogát megsérti, az Érintett az Adatkezelőtől sérelemdíjat követelhet.

# VI. Adatkezelő és elérhetőségei

Az Adatkezelő köteles az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket végrehajtani annak biztosítása és bizonyítása céljából, hogy a személyes adatok kezelése az adatvédelmi jogszabályokkal összhangban történjen. Az adatkezelés minden szakaszában meg kell felelni az adatkezelés céljának és a vonatkozó jogszabályi rendelkezéseknek.

A jogszerű adatkezelés érdekében alkalmazott technikai és szervezési intézkedéseket az Adatkezelő felülvizsgálja és szükség esetén naprakésszé teszi.

A megadott adatokkal összefüggésben az adatkezelő:

|  |  |
| --- | --- |
| név: | **Startup Campus Inkubator Zártkörűen Működő Részvénytársaság** |
| székhely: | 4025 Debrecen, Simonffy utca 4-6. I. em. 123; 125; 126. |
| cégjegyzékszám: | 09 10 000547 |
| adószám: | 25452985-2-09 |
| képviseli: | Kovács Zsolt, Veress Janka, Tossenberger Tamás, Szalai Orsolya Zita, Szaszkó Mariann, Berczi Réka |
| e-mail cím: | hello@startupcampus.hu |

# VII. Adatfeldolgozó és elérhetőségei

Ha az adatkezelést az Adatkezelő nevében más végzi, az Adatkezelő kizárólag olyan adatfeldolgozókat vehet igénybe, akik vagy amelyek megfelelő garanciákat nyújtanak az adatkezelés jogszabályoknak való megfelelését és az Érintettek jogainak védelmét biztosító, megfelelő technikai és szervezési intézkedések végrehajtására.

Adatfeldolgozó igénybevétele esetén a végső felelősség továbbra is az Adatkezelőé, akinek felügyelnie kell az adatfeldolgozókat annak biztosítása érdekében, hogy döntéseik megfeleljenek az adatvédelmi jogszabályoknak.

A megadott adatokkal összefüggésben az adatfeldolgozók:

|  |  |  |  |  |
| --- | --- | --- | --- | --- |
|  | **Név** | **Székhely** | **E-mail** | **Feladatkör** |
| **E-mail szolgáltató** | Microsoft Outlook | USA, Washington State, Seatle – Redmond One Microsoft Way | www.support.microsoft.com/hu-hu/contactus | Ezen keresztül fogjuk értesíteni a képzésben résztvevőket és tartani velük a kapcsolatot. |
| **Tárhely** | Tárhely.eu Szolgáltató Kft. | 1144. Bp. Ormánság utca 4. 10./241. | Iroda@tarhely.eu | Weboldalak Domain-jei itt vannak tárolva |
| **Hírlevél** | MailChimp | The Rocket Science Group, LLC  675 Ponce de Leon Ave NE  Suite 5000  Atlanta, GA 30308 USA | https://mailchimp.com/contact/ | Ezen keresztül fognak a képzésben résztvevők hírlevelet kapni. |
| **IT-szolgáltató** | Highlight Design Studio Tanácsadó és Szolgáltató Bt. | 9742, Salköveskút, Petőfi utca 49. | hunor.racz@gmail.com | Ők kezelik a IT rendszerünket, rendszergazdai feladatköröket látnak el. |

# VIII. Adatvédelmi tisztviselő és elérhetősége

Az Adatkezelő a GDPR 37. cikke alapján nem köteles adatvédelmi tisztviselő kinevezésére.

# IX. Adatkezelés folyamata

Az adatokat az Adatkezelő munkatársai kizárólag feladataik elvégzéséhez elengedhetetlenül szükséges mértékben kezelhetik, ha az Adatkezelő munkatársat foglalkoztat. Amennyiben munkatársat nem foglalkoztat, úgy az Adatkezelő képviselője kezeli az adatokat.

## 9.1. Jelentkezés a képzésre

|  |  |  |  |  |  |  |
| --- | --- | --- | --- | --- | --- | --- |
| **Kezelt adat** | **Kötelező megadni?** | **Adatkezelés célja (mire kell az adat)?** | **Az adatkezelés jogalapja** | **Kik láthatják az adatot?** | **Adatkezelés időtartama** | **Hogyan törölhető az adat?** |
| Név | kötelező a jelentkezéshez | jelentkező azonosítása | a jelentkezési folyamat során: érintett hozzájárulása GDPR 6. cikk (1) bekezdés a) pont; a képzési szerződés aláírását követően: szerződés teljesítése GDPR 6. cikk (1) bekezdés b) pont; hírlevél esetén érintett hozzájárulása GDPR 6. cikk (1) bekezdés a) pont és jogszabályi követelmény a GDPR 6. cikk (1) bekezdés a) pont | az adatkezelő felhatalmazott munkatársai, az adatfeldolgozók felhatalmazott munkatársai | a kiválasztási folyamat során a jelentkezés törléséig, vagy a kiválasztásra nem kerülő csapatok esetén a program lezártáig; a kiválasztásra kerülő csapatok vonatkozásában a megkötött szerződések teljesítéséig; hírlevél esetén a leiratkozásig | törölhető a jelentkezés törlésével a felénk jelzett üzenetben a kiválasztást megelőzően; hírlevél esetén a leiratkozással |
| E-mail cím | igen, a jelentkezéshez, valamint kérdés, hírlevél küldése esetén | kapcsolattartás | a jelentkezési folyamat során: érintett hozzájárulása GDPR 6. cikk (1) bekezdés a) pont; a képzési szerződés aláírását követően: szerződés teljesítése GDPR 6. cikk (1) bekezdés b) pont; hírlevél esetén érintett hozzájárulása GDPR 6. cikk (1) bekezdés a) pont és jogszabályi követelmény a GDPR 6. cikk (1) bekezdés a) pont | az adatkezelő felhatalmazott munkatársai, az adatfeldolgozók felhatalmazott munkatársai | a kiválasztási folyamat során a jelentkezés törléséig, vagy a kiválasztásra nem kerülő csapatok esetén a program lezártáig; a kiválasztásra kerülő csapatok vonatkozásában a megkötött szerződések teljesítéséig; hírlevél esetén a leiratkozásig | törölhető a jelentkezés törlésével a felénk jelzett üzenetben a kiválasztást megelőzően; hírlevél esetén a leiratkozással |
| Telefonszám | igen, a kiválasztáshoz szükséges telefonos elbeszélgetés miatt (2. kör) | kapcsolattartás | a jelentkezési folyamat során: érintett hozzájárulása GDPR 6. cikk (1) bekezdés a) pont; a képzési szerződés aláírását követően: szerződés teljesítése GDPR 6. cikk (1) bekezdés b) pont | az adatkezelő felhatalmazott munkatársai, az adatfeldolgozók felhatalmazott munkatársai | a kiválasztási folyamat során a jelentkezés törléséig, vagy a kiválasztásra nem kerülő csapatok esetén a program lezártáig; a kiválasztásra kerülő csapatok vonatkozásában a megkötött szerződések teljesítéséig | törölhető a jelentkezés törlésével a felénk jelzett üzenetben a kiválasztást megelőzően |
| Lakcím | ÁSZF-ben foglaltak szerint kötelező | titoktartási szerződés előkészítése | adatkezelő jogos érdeke a GDPR 6. cikk (1) bekezdés f) pont | az adatkezelő felhatalmazott munkatársai, az adatfeldolgozók felhatalmazott munkatársai | a szerződés megszűnésétől számított 5 évig (általános elévülési idő) | adatkezelő által történő megsemmisítéssel |
| Ötlettel kapcsolatos információk | igen, a jelentkezéshez | jelentkező azonosítása | a jelentkezési folyamat során: érintett hozzájárulása GDPR 6. cikk (1) bekezdés a) pont; a képzési szerződés aláírását követően: szerződés teljesítése GDPR 6. cikk (1) bekezdés b) pont |  | a kiválasztási folyamat során a jelentkezés törléséig, vagy a kiválasztásra nem kerülő csapatok esetén a program lezártáig; a kiválasztásra kerülő csapatok vonatkozásában a megkötött szerződések teljesítéséig |  |

## 9.2. Demo Day-en való részvétel

|  |  |  |  |  |  |  |
| --- | --- | --- | --- | --- | --- | --- |
| **Kezelt adat** | **Kötelező megadni?** | **Adatkezelés célja (mire kell az adat)?** | **Az adatkezelés jogalapja** | **Kik láthatják az adatot?** | **Adatkezelés időtartama** | **Hogyan törölhető az adat?** |
| Képmás és hangfelvétel | kötelező az eseményen való részvétel esetén | reklámcélú, promóciós felhasználás, rendezvények, illetve belső eseményeken való nyilvános és zártkörű közzététel, internetes csatornákon, közösségi oldalon való felhasználásra, sajtótermékekben és médiákban való közzétételre és felhasználásra | adatkezelő jogos érdeke a GDPR 6. cikk (1) bekezdés f) pont | az adatkezelő felhatalmazott munkatársai, az adatfeldolgozók felhatalmazott munkatársai, továbbá bárki, aki a közzétett felvételt megnézi | a felvétel törléséig | adatkezelő által |

## 9.3. Hírlevél és direkt marketing tevékenység, közösségi média oldalak

A hírlevélre történő feliratkozás önkéntes hozzájáruláson alapul.

|  |  |  |
| --- | --- | --- |
| **Az adatkezelés megnevezése, leírása és célja** | **Hírlevél küldés**  A hírlevélre történő feliratkozáskor nem áll módunkban a kapcsolattartási adatok valódiságának ellenőrzése és annak megállapítása sem, hogy a megadott adatok magánszemélyre vagy vállalkozásra vonatkoznak. A velünk kapcsolatba lépő vállalkozásokat ügyfél partnerként kezeljük.  Az adatkezelés célja szakmai ismertetők, reklámot tartalmazó elektronikus üzenetek, információk, hírlevelek küldése, amelyekről bármikor következmények nélkül leiratkozhat. Ön akkor is minden következmény nélkül leiratkozhat, ha vállalkozása időközben megszűnt, a vállalkozásból kilépett, vagy valaki az Ön kapcsolattartási adatait közölte velünk.  Hírlevelet akkor küldhetünk Önnek, ha előzetesen és kifejezetten (a regisztráció során, valamint a hírlevél feliratkozása során a név, e-mail cím és a hozzájárulásra irányuló checkbox kitöltésével) hozzájárul ahhoz, hogy reklámajánlatunkkal, tájékoztatásainkkal és egyéb küldeményeinkkel a regisztrációkor megadott e-mail címen megkeressük. Ennek következtében hozzájárulhat ahhoz, hogy az e célból szükséges személyes adatait kezeljük. A fentiek értelmében amennyiben hírlevelet szeretne kapni, a szükséges adatokat köteles megadni. Az adatszolgáltatás elmaradása esetén nem tudunk Önnek hírlevelet küldeni. | |
| **Érintettek köre** | A hírlevélre feliratkozók. | |
| **Az adatkezelés jogalapja** | Az Ön hozzájárulása. | |
| **A kezelt adatok köre és célja** | Vezetéknév | azonosítás, kapcsolattartás, hírlevél küldése |
| Keresztnév | azonosítás, kapcsolattartás, hírlevél küldése |
| E-mail cím | azonosítás, kapcsolattartás, hírlevél küldése |
| **Az adatkezelés időtartama és az adatok törlése** | Az adatkezelés a hozzájárulás visszavonásáig történik. Az adatkezeléshez történő hozzájárulását Ön bármikor visszavonhatja a kapcsolattartási e-mail címre küldött levélben. Az adatok törlése az adatkezeléshez történő hozzájárulás visszavonásakor történik meg. Ön bármikor visszavonhatja az adatkezeléshez történő hozzájárulását a kapcsolattartási e-mail címre küldött levélben. Ugyancsak visszavonható a hozzájárulás a kiküldött hírlevelekben megjelenő link alapján.  Az adatok módosítása vagy törlése kezdeményezhető e-mailben vagy levélben a fentebb megadott elérhetőségeken. | |
| **Kik férhetnek hozzá a személyes adatokhoz?** | * az Adatkezelő felhatalmazott munkatársai | |
| * az Adatfeldolgozó felhatalmazott munkatársai | |
| **Az adatok tárolási módja** | elektronikus | |

## 9.4. Panaszkezelés

A panasz megtétele önkéntes hozzájáruláson alapul, de a kezelt adatok vonatkozásában az adatkezelési jogszabály – 1997. évi CLV. törvény – alapján kötelező.

|  |  |  |
| --- | --- | --- |
| **Az adatkezelés megnevezése, leírása és célja** | **Panaszkezelés**  Ön a szolgáltatásra, termékre vagy adatkezelő magatartására, tevékenységére vagy mulasztására vonatkozó panaszát írásban (postai úton, elektronikus levélben) közölheti. Az adatok kezelésének célja az érintett és panasz azonosítása, valamint a törvényből származó kötelezően rögzítendő adatok felvétele, továbbá a panasz közlésének lehetővé tétele, valamint a kapcsolattartás. | |
| **Éritettek köre** | Minden természetes személy, aki szolgáltatásra vagy adatkezelő magatartására, tevékenységére vagy mulasztására vonatkozó panaszát írásban közölni kívánja. | |
| **Az adatkezelés jogalapja** | A panaszkezelés folyamata önkéntes hozzájárulás alapján indul meg, de panasz esetén az adatkezelés jogszabály – 1997. évi CLV. tv. – alapján kötelező. | |
| **A kezelt adatok köre és célja** | Panasz azonosítója | azonosítás |
| Panasz beérkezésének helye, ideje, módja | azonosítás |
| E-mail címe | azonosítás, kapcsolattartás |
| Emailben megadott személyes adatok | azonosítás |
| Vezetéknév | azonosítás |
| Keresztnév | azonosítás |
| Levelezési cím | kapcsolattartás |
| Panasz tárgya | panaszkezelés |
| Panasz tartalma | panasz kivizsgálása |
| Csatolt dokumentumok | panasz kivizsgálása |
| Panasz oka | panasz kivizsgálása |
| **Az adatkezelés időtartama és az adatok törlése** | Adatkezelő a panaszról felvett jegyzőkönyvet és a válasz másolati példányát a felvételüktől számított 5 évig kezeli a vonatkozó és hatályos 1997. évi. CLV. törvény 17/A § (7) bekezdése alapján, kötelezően. | |
| **Kik férhetnek hozzá a személyes adatokhoz?** | * az Adatkezelő felhatalmazott munkatársai | |
| * az Adatfeldolgozó felhatalmazott munkatársai | |
| **Az adatok tárolási módja** | elektronikus, papír alapú | |

## 9.5. Információkérés

Az információkérés önkéntes hozzájáruláson alapul.

|  |  |  |
| --- | --- | --- |
| **Az adatkezelés megnevezése, leírása és célja** | **Információ kérése**  Ön a szolgáltatásról vagy adatkezelő magatartásáról, tevékenységéről írásban (postai úton, elektronikus levélben) kérdéseit felteheti. Az adatkezelés célja az érintett számára megfelelő információ nyújtása és kapcsolattartás. | |
| **Éritettek köre** | Minden természetes személy, aki az Adatkezelővel kapcsolatba lép és az Adatkezelőtől információt kér személyes adatainak megadása mellett. | |
| **Az adatkezelés jogalapja** | Ön az adatkezelés céljával összhangban, önkéntesen hozzájárul ahhoz, hogy ha az információkérés során elérhetőségét megadta, azon keresztül adatkezelő vele kapcsolatba lépjen, hogy a kérdést pontosítsa, vagy azt részére megválaszolja. | |
| **A kezelt adatok köre és célja** | Kérdés azonosítója | azonosítás |
| Kérdés beérkezésének helye, ideje, módja | azonosítás |
| E-mail címe | azonosítás, kapcsolattartás |
| Emailben megadott személyes adatok | azonosítás |
| Vezetéknév | azonosítás |
| Keresztnév | azonosítás |
| Levelezési cím | kapcsolattartás |
| Kérdés tárgya | panaszkezelés |
| Kérdés tartalma | panasz kivizsgálása |
| **Az adatkezelés időtartama és az adatok törlése** | Cél megvalósulásáig. | |
| **Kik férhetnek hozzá a személyes adatokhoz?** | * az Adatkezelő felhatalmazott munkatársai | |
| * az Adatfeldolgozó felhatalmazott munkatársai | |
| **Az adatok tárolási módja** | elektronikus, papír alapú | |

## 9.6. Cookie-k (sütik)

A honlap megfelelő működéséhez néha „sütiknek” nevezett – angolul cookie – kell elhelyezni a számítógépen, ahogy azt más nagy webhelyek és internetszolgáltatók is teszik.

A sütik kis szövegfájlok, melyeket a webhely az oldalaira látogató felhasználó számítógépén, illetve mobilkészülékén tárol el. A sütik segítségével a honlap bizonyos ideig megjegyzi a műveleteket és személyes beállításokat – például a felhasználó nevet, a nyelvet, a betűméretet és a honlap megjelenítésével kapcsolatos többi egyedi beállítást – így nem kell azokat újra megadni minden egyes alkalommal a honlapra való látogatáskor, vagy az egyik lapról a másik lapra való átnavigáláskor.

Lehetőség van a sütik karbantartására és/vagy tetszés szerinti törlésére. Kérjük, hogy az ezzel kapcsolatos tudnivalókért látogasson el az aboutcookies.org webhelyre. Lehetőség van a számítógépen tárolt összes süti törlésére, és a böngészőprogramok többségében a telepítésük letiltására is. Ebben az esetben azonban előfordulhat, hogy minden alkalommal az oldalra történő látogatáskor manuálisan kell az egyes beállításokat elvégezni, és számolni kell azzal is, hogy bizonyos szolgáltatások és funkciók esetleg nem működnek.

### 9.6.1. A sütik feladata

* információkat gyűjtenek a látogatókról és eszközeikről;
* megjegyzik a látogatók egyéni beállításait, amelyek felhasználásra kerül(het)nek (pl. online tranzakciók igénybevételekor, így nem kell újra begépelni őket),
* megkönnyítik a weboldal használatát;
* minőségi felhasználói élményt biztosítanak.

A testre szabott kiszolgálás érdekében a felhasználó számítógépén, illetve a böngészésre használt más eszközén kis adatcsomagot, ún. sütit (cookie) helyez el és a későbbi látogatás során olvas vissza. Ha a böngésző visszaküld egy korábban elmentett sütit, a sütit kezelő szolgáltatónak lehetősége van összekapcsolni a felhasználó aktuális látogatását a korábbiakkal, de kizárólag a saját tartalma tekintetében.

### 9.6.2. Feltétlenül szükséges, munkamenet (session) cookie-k

Ezen sütik célja, hogy a látogatók maradéktalanul és zökkenőmentesen böngészhessék az https://www.startupcampusuniversity.hu/scxhfda weboldalát, használhassák annak funkcióit, és az ott elérhető szolgáltatásokat. Az ilyen típusú sütik érvényességi ideje a munkamenet (böngészés) befejezéséig tart, a böngésző bezárásával a sütik e fajtája automatikusan törlődik a számítógépről, illetve a böngészésre használt más eszközről.

### 9.6.3. Harmadik fél által elhelyezett cookie-k (analitika)

A https://www.startupcampusuniversity.hu/scxhfda weboldalán alkalmazza a Google Analytics mint harmadik fél sütijeit is. A Google Analytics statisztikai célú szolgáltatás használatával az https://www.startupcampusuniversity.hu/scxhfda információkat gyűjt azzal kapcsolatban, hogy a látogatók hogyan használják a weboldalakat. Az adatot a honlap fejlesztésének és a felhasználói élmény javításának céljával használja fel. Ezen sütik szintén lejáratukig a látogató számítógépén vagy böngészésre használt más eszközén, annak böngészőjében maradnak, illetve amíg a látogató nem törli őket.

## 9.7. További tudnivalók

Egyes adatait – ahogyan a táblázatban is látható – más felhasználóink – akik részére láthatóvá tette – is látják (címzettek). Ez azonban nem minősül sem adattovábbításnak, sem adatátadásnak. Más felhasználók az adatait csak láthatják, de nem végezhetnek rajta a betekintésen kívül adatkezelési tevékenységet, így a betekintésen kívül Ön sem kezelheti – kivéve, ha ehhez külön hozzájárult, de ez az Önök, Adatkezelőtől független jogviszonya – más adatait.

A kötelezően megadandó adatok megadásával és a jelölőnégyzet kipipálásával hozzájárul ahhoz, hogy az úgynevezett láthatósági beállítások szerint más felhasználók lássák azokat, illetve ahhoz, hogy az Adatkezelő a fenti táblázatban feltüntetett célból kezelje.

A nem kötelezően – opcionálisan – megadandó adatok megadásával hozzájárul ahhoz, hogy az úgynevezett láthatósági beállítások szerint más felhasználók lássák azokat, illetve ahhoz, hogy az Adatkezelő a fenti táblázatban feltüntetett célból és ideig kezelje. Itt nem szükséges a jelölőnégyzetet bejelölni, azt csak regisztrációkor kell, míg ezeket az adatokat a regisztrációt követően lehet megadni.

Az oldal nem kér semmilyen különleges személyes adatot. Ha valaki az Adatkezelő nevében ilyet kérne, kérjük jelezze részünkre.

Az Adatkezelő nem továbbít adatot sem EGT-n belüli, sem harmadik országokba (EGT-n kívüli országokba).

Az Adatkezelő nem végez profilalkotást.

Az Adatkezelő felel azért, hogy az adatok naprakészek és pontosak legyenek, ezért kérjük, hogy minden, az adatokban bekövetkező változást haladéktalanul jelezze a Társaság felé.

# X. Adatvédelmi incidens

Az adatvédelmi incidens megfelelő és kellő idejű intézkedés hiányában fizikai, vagyoni vagy nem vagyoni károkat okozhat a természetes személyeknek, többek között a személyes adataik feletti rendelkezés elvesztését vagy jogaik korlátozását, hátrányos megkülönböztetését, személyazonosság-lopását vagy személyazonossággal való visszaélését, pénzügyi vesztegetését, az álnevesítés engedély nélküli feloldását, a jó hírnév sérelmét, a szakmai titoktartási kötelezettség által védett személyes adatok bizalmas jellegének sérülését, illetve a szóban forgó természetes személyeket sújtó egyéb jelentős gazdasági vagy szociális hátrányt.

Adatvédelmi incidens esetén az Adatkezelő köteles az incidenst indokolatlan késedelem nélkül – amennyiben lehetséges – legkésőbb az adatvédelmi incidens tudomására jutását követő 72 (hetvenkettő) órán belül bejelenteni az illetékes felügyeleti hatóságnak, kivéve, ha az elszámoltathatóság elvével összhangban bizonyítani tudja, hogy az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve. Ha a bejelentés nem történik meg 72 (hetvenkettő) órán belül, akkor mellékelni kell hozzá a késedelem igazolására szolgáló indokokat is.

Amennyiben az adatvédelmi incidens az adatfeldolgozónál történik, úgy köteles az adatfeldolgozó az adatvédelmi incidenst – az arról való tudomásszerzését követően – indokolatlan késedelem nélkül bejelenteni az Adatkezelőnek.

Az Adatkezelő köteles indokolatlan késedelem nélkül az Érintettet tájékoztatni az adatvédelmi incidensről, amennyiben az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, annak érdekében, hogy megtehesse a szükséges óvintézkedéseket.

# XI. Adatbiztonság

Adatkezelő gondoskodik az adatok biztonságáról. Ennek érdekében megteszi azokat a technikai és szervezési intézkedéseket és kialakítja azokat az eljárási szabályokat, amelyek az irányadó jogszabályok, adat- és titokvédelmi szabályok érvényre juttatásához szükségesek.

Adatkezelő az adatokat megfelelő intézkedésekkel védi a jogosulatlan hozzáférés megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

Az adatbiztonság szabályainak érvényesüléséről az Adatkezelő az Adatvédelmi és Adatbiztonsági Szabályzattól és jelen Tájékoztatótól tartalmilag és formailag elkülönülő belső szabályzatok, utasítások, eljárási rendek útján – is – gondoskodik.

Adatkezelő az adatok biztonságát szolgáló intézkedések meghatározásakor és alkalmazásakor tekintettel van a technika mindenkori fejlettségére és több lehetséges adatkezelési megoldás közül azt választja, amely a személyes adatok magasabb szintű védelmét biztosítja, kivéve, ha az aránytalan nehézséget jelentene.

Az Adatkezelő az informatikai védelemmel kapcsolatos feladatai körében gondoskodik különösen:

* A jogosulatlan hozzáférés elleni védelmet biztosító intézkedésekről, ezen belül a szoftver és hardver eszközök védelméről, illetve a fizikai védelemről (hozzáférés védelem, hálózati védelem);
* Az adatállományok helyreállításának lehetőségét biztosító intézkedésekről, ezen belül a rendszeres biztonsági mentésről és a másolatok elkülönített, biztonságos kezeléséről (tükrözés, biztonsági mentés);
* Az adatállományok vírus elleni védelméről (vírusvédelem);
* Az adatállományok, illetve az azokat hordozó eszközök fizikai védelméről, ezen belül a tűzkár, vízkár, villámcsapás, egyéb elemi kár elleni védelemről, illetve az ilyen események következtében bekövetkező károsodások helyreállíthatóságáról (archiválás, tűzvédelem).

# XII. Adatvédelmi hatásvizsgálat

Ha az adatkezelés valamely – különösen új technológiákat alkalmazó – típusa, figyelemmel annak jellegére, hatókörére, körülményére és céljaira, valószínűsíthetően magas kockázattal jár a természetes személyek jogaira és szabadságaira nézve, akkor az Adatkezelő az adatkezelést megelőzően hatásvizsgálatot végez arra vonatkozóan, hogy a tervezett adatkezelési műveletek a személyes adatok védelmét hogyan érintik. Olyan egymáshoz hasonló típusú adatkezelési műveletek, amelyek egymáshoz hasonló magas kockázatokat jelentenek, egyetlen hatásvizsgálat keretei között is értékelhetők.

Az adatkezelés vonatkozásában felmerülő kockázatok például:

* az Érintett hátrányos megkülönböztetése;
* az Érintett személyazonosságának ellopása vagy személyazonosságával való visszaélés;
* pénzügyi veszteség;
* jó hírnév sérelme;
* a szakmai titoktartási kötelezettség által védett személyes adatok bizalmas jellegének sérülése;
* egyéb jelentős gazdasági vagy szociális hátrány;
* az Érintettek nem rendelkezhetnek saját személyes adataik felett;
* profilalkotás.

Az Érintett jogait és szabadságait érintő kockázat valószínűségét és súlyosságát az adatkezelés jellegének, hatókörének, körülményeinek és céljainak függvényében kell meghatározni. A kockázatot olyan objektív értékelés alapján kell felmérni, amelynek során szükséges megállapítani, hogy az adatkezelési műveletek kockázattal, illetve nagy kockázattal járnak-e.

Az adatvédelmi hatásvizsgálat elvégzésére az Adatkezelő köteles. Az Adatkezelő adott esetben kikéri az Érintettek vagy képviselőik véleményét a tervezett adatkezelésről. Amennyiben a Társaságnál van kijelölt adatvédelmi tisztviselő, az Adatkezelő a hatásvizsgálat elvégzésekor köteles kikérni a szakmai tanácsát.

Amennyiben az adatkezelést részben vagy teljesen adatfeldolgozó végzi, úgy ő köteles segíteni az Adatkezelőt a hatásvizsgálat lefolytatásában, az ahhoz kapcsolódó kötelezettségei teljesítésében, figyelembe véve az adatkezelés jellegét és az adatfeldolgozó rendelkezésére álló információkat.

A hatásvizsgálatot minden esetben az adatkezelés megkezdése előtt szükséges lefolytatni, tekintettel arra, hogy a hatásvizsgálat nem egy audit, hanem az adatkezeléssel kapcsolatos döntések meghozatalát segítő eszköz.

Az egyes adatkezelések vonatkozásában elvégzett hatásvizsgálatot, illetve a hatásvizsgálat szükségességét érdemes folyamatosan felülvizsgálni és rendszeresen újraértékelni.

Az Adatkezelő szükség szerint, de legalább az adatkezelési műveletek által jelentett kockázat változása esetén ellenőrzést folytat le annak értékelése céljából, hogy a személyes adatok kezelése az adatvédelmi hatásvizsgálatnak megfelelően történik-e.

Az adatvédelmi hatásvizsgálat elmulasztása, a GDPR-ban foglalt rendelkezések be nem tartása, az előzetes konzultációs kötelezettség nem teljesítése esetén az Adatkezelő bírsággal sújtható.

Az adatvédelmi hatásvizsgálat az adatkezelés jellegének feltárása, szükségességének és arányosságának vizsgálata, valamint a személyes adatok kezelésével felmerülő, a természetes személyek jogait és szabadságait érintő – változó valószínűségű és súlyosságú – kockázatok – fizikai, vagyoni vagy nem vagyoni károk lehetőségének – vizsgálatára, illetve a kockázatok mérséklésére vonatkozó eljárás, mely magában foglalja a kockázat mérséklésén túl a személyes adatok védelmét, valamint a személyes adatok védelmére vonatkozó jogszabályoknak való megfelelés bizonyítását célzó tervezett intézkedéseket, garanciákat és mechanizmusokat egyaránt.

A GDPR rendelet rugalmasságot biztosít az Adatkezelő számára abban a körben, hogy jogosult saját maga meghatározni az adatvédelmi hatásvizsgálat pontos felépítését és formáját, ugyanakkor meg kell felelnie az alábbi szempontoknak.

A hatásvizsgálat kiterjed legalább:

* a tervezett adatkezelési műveletek módszeres leírása és az adatkezelés céljainak ismertetésére, beleértve adott esetben az Adatkezelő által érvényesíteni kívánt jogos érdekét;
* az adatkezelés céljaira figyelemmel az adatkezelési műveletek szükségességi és arányossági vizsgálatára;
* az Érintett jogait és szabadságait érintő kockázatok vizsgálatára;
* a kockázatok kezelését célzó intézkedések bemutatására, ideértve a személyes adatok védelmét és az e rendelettel való összhang igazolását szolgáló, az Érintettek és más személyek jogait és jogos érdekeit figyelembe vevő garanciákat, biztonsági intézkedéseket és mechanizmusokat.

Amennyiben a lefolytatott hatásvizsgálat eredményeképpen az Adatkezelő megállapítja, hogy az adatkezelés az Adatkezelő által a kockázat mérséklése céljából tett intézkedések hiányában valószínűsíthetően magas kockázattal jár, a személyes adatok kezelését megelőzően az Adatkezelő konzultál a felügyeleti hatósággal.

Amennyiben a felügyeleti hatóság véleménye szerint a tervezett adatkezelés megsérti a GDPR szabályait – különösen, ha az Adatkezelő a kockázatot nem elégséges módon azonosította vagy csökkentette – a felügyeleti hatóság az Adatkezelőnek – és adott esetben az adatfeldolgozónak is – írásban tanácsot ad, továbbá gyakorolhatja a GDPR-ban meghatározott hatásköreit (pl. utasítási, figyelmeztetési jog).

# XIII. Adattovábbítás

Az Adatkezelő jogosult az általa gyűjtött, rögzített, rendszerezett személyes adatok harmadik személy részére történő továbbítására.

Az adattovábbítás során mindvégig figyelemmel kell lenni az adatkezelés alapelveire (például adattakarékosság elve, célhoz kötöttség elve). Az adattovábbítás során figyelemmel kell lenni továbbá arra is, hogy az Érintettek személyes adatainak megfelelő szintű védelmét a címzettek is biztosítsák.

Az Adatkezelő kizárólag olyan adatfeldolgozót vehet igénybe, aki vagy amely megfelelő garanciákat nyújt az Általános Adatvédelmi Rendeletben megfogalmazott követelményeknek és az Érintettek védelmét biztosító, megfelelő technikai és szervezési intézkedéseket hajt végre. Az adatfeldolgozó a személyes adatok továbbítására kizárólag az Adatkezelő erre vonatkozó utasítása esetén jogosult. Amennyiben az adattovábbítási kötelezettséget az adatfeldolgozó joga szerinti tagállami jog vagy a rá alkalmazandó uniós jog írja elő, úgy az adattovábbításra az Adatkezelő utasítása nélkül, de előzetes értesítése mellett kerülhet sor.

# XIV. A Tájékoztató módosítása

A Társaság fenntartja magának a jogot, hogy jelen Tájékoztatót egyoldalú döntésével bármikor módosítsa.

Amennyiben az Érintett a módosítással nem ért egyet, úgy kérheti személyes adatainak törlését a fentiek szerint.

Kelt: Budapest, 2020. szeptember 21.